Bernard Lagat

| Mitalit | Mitalit | Mitalit |  |
| --- | --- | --- | --- |
|  Bernard Lagat juhlii voittoaan 1 500 metrillä Osakan MM-kisoissa 2007 |  Bernard Lagat juhlii voittoaan 1 500 metrillä Osakan MM-kisoissa 2007 |  Bernard Lagat juhlii voittoaan 1 500 metrillä Osakan MM-kisoissa 2007 |  |
Miesten yleisurheilu
Maa:   Kenia
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | 1 500 metriä |  |
|  Pronssia | Sydney 2000 | 1 500 metriä |  |
| MM-kilpailut  | MM-kilpailut  | MM-kilpailut  |  |
|  Hopeaa | Edmonton 2001 | 1 500 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Budapest 2004 | 3 000 metriä |  |
|  Hopeaa | Birmingham 2003 | 1 500 metriä |  |
Maa:   Yhdysvallat
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | 1 500 metriä |  |
|  Kultaa | Osaka 2007 | 5 000 metriä |  |
|  Hopeaa | Berliini 2009 | 5 000 metriä |  |
|  Hopeaa | Daegu 2011 | 5 000 metriä |  |
|  Pronssia | Berliini 2009 | 1 500 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Doha 2010 | 3 000 metriä |  |
|  Kultaa | Istanbul 2012 | 3 000 metriä |  |
|  Hopeaa | Sopot 2014 | 3 000 metriä |  |
Bernard Kipchirchir Lagat (s. 12. joulukuuta 1974 Kapsabet, Nandin piirikunta, Kenia) on kalenjin-heimon nandi-haaraan kuuluva juoksija, joka on keskittynyt pääasiassa 1 500:n ja 5 000 metrin juoksuun. Syntyjään Lagat on kenialainen, mutta saanut sittemmin Yhdysvaltain kansalaisuuden.
Lagat opiskeli Washingtonin osavaltion yliopistossa, mistä hän valmistui vuonna 2000. Hän voitti vuonna 1999 kultamitalin universiadien 1 500 metrillä. 2000 Sydneyn olympialaisissa hän oli samalla matkalla pronssilla ja 2001 Edmontonin MM-kisoissa hopealla. 2002 Lagat voitti matkalla Afrikan mestaruuden ja oli ykkönen myös maailmancupissa Madridissa. 2003 Birminghamin MM-hallikisoissa hän saavutti hopeaa. Hän ei voinut osallistua samana vuonna Pariisin ulkoratojen MM-kisoihin, koska hänen doping-näytteestään oli löydetty merkkejä EPOsta. B-näyte osoittautui sittemmin negatiiviseksi. 2004 Budapestin MM-hallikisoissa hän voitti kultamitalin 3 000 metrillä ja oli samana vuonna Ateenan olympialaisissa 1 500 metrillä toinen.
Maaliskuussa 2005 Lagat ilmoitti olleensa Yhdysvaltain kansalainen jo toukokuusta 2004 lähtien. Saman vuoden elokuussa käydyissä Ateenan olympialaisissa Lagat kuitenkin edusti Keniaa, joten hänen 1 500 metrin hopeamitalin tilanteensa on ollut epäselvä, koska Kenian lait eivät mahdollista kaksoiskansalaisuutta. Kansalaisuusvaihdoksensa myötä Lagat ei myöskään voinut osallistua 2005 Helsingin MM-kisoihin. Ensimmäisissä Yhdysvaltain mestaruuskilpailuissaan vuonna 2006 hän voitti 1 500 metrin ja 5 000 metrin matkat. Vuonna 2007 Yhdysvaltain mestaruuskilpailuissa Lagat voitti 5 000 metriä ja oli 1 500 metrillä kolmas.
Osakan MM-kisoissa 2007 Lagat voitti sekä 1 500 metrin että 5 000 metrin maailmanmestaruuden. Hän oli kolmas urheilija joka olympia- tai MM-kisoissa onnistui voittamaan nämä matkat. Paavo Nurmi voitti matkat Pariisin olympialaisissa 1924 ja Hicham el-Guerrouj Ateenan olympialaisissa 2004. Lagat uhosi voittavansa molemmat matkat myös Pekingin olympialaisissa, mutta 1 500 metrillä hän ei selviytynyt edes loppukilpailuun ja jäi vitosella yhdeksänneksi. Berliinin MM-kilpailuissa 2009 hän sijoittui 1 500 metrillä kolmanneksi ja 5 000 metrillä toiseksi.
Dohan sisäratojen MM-kilpailuissa 2010 hän voitti kultaa 3 000 metrillä. Daegun MM-kilpailuissa 2011 hän sijoittui 5 000 metrillä toiseksi. Istanbulin sisäratojen MM-kilpailuissa 2012 hän voitti kultaa 3 000 metrillä. Lontoon olympialaisissa hän oli 5 000 metrillä neljäs ja Moskovan MM-kilpailuissa 2013 kuudes. Sopotin MM-hallikilpailuissa 2014 hän sai hopeaa 3 000 metrillä.